Musea Capitolina
Musea Capitolina (Italiane: Musei Capitolini) sunt musea urbis Romae, quae ex pluribus thesauris operum antiquitatis nec non pinacothecis constant. Collectus maximi momenti in monte Capitolino in Palatio Conservatorum et in Palatio Novo siti sunt.

Historia 
Musea Capitolina ab anno 1471 repetunt, cum Roma urbs a Sixto IV papa sculpturis antiquis varios deos Graecos et Romanos demonstrantibus donata est. Etiam annis posteris collectus imprimis ex thesauro Vaticano amplificati sunt. Anno 1734 post collecta Alexandri Albani cardinalis parta primo populo aperti sunt. Roma anno 1870 capite Italiae facta reperta nova in antiquario montis  Caelii ad Musea Capitolina pertinentio posita sunt. Anno 1925 Palatium Caffarelli emptum est, anno 1952 septentrionalis Palatii Conservatorum annexus, qui Bracchium Novum (Braccio Nuovo) dicitur, museis additus, anno 1957 Galleria Lapidaria instituta est. Anno 1997 propter aedificationes pars collectus in sic dicta Centrale Montemartini, pristinam electrificinam ad viam Ostiensem sitam, exposita est. Quae expositio multos visitatores alliciebat, anno 2005 in Museorum Capitolinorum filiale perpetuum commutatum est.

Cum usque ad annum 2005 Musea Capitolina a Carolo Aymonimo architecto renovata ac amplificata sunt, etiam Palatium Clementinum emptum et museis annexum est.

Musea 
Musea hodie in plures partes in monte Capitolio sitas divisa sunt, quae uno aditu (in Palatio Conservatorum) attinguntur.
Palatium Conservatorum a Michaele Angelo Bonarotio usque annum 1568 aedificatum, anno 2005 commutatum ac amplificatum est. Ibi imprimis reperta archaeologica et sic dicta Collezione Castellani (Collectus Castellanianus) inveniuntur. In aula vitro contecta statua equestris Marci Aurelii imperatoris asservata est, cuius exemplar in Area Capitolina stat. Intra museum etiam fundamenta Aedis Capitolinae visuntur.
In sic dicto Appartamento dei Conservatori antiquiores Palatii Conservatorum partes complectentes collectus anni 1471 in oecis picturis muralibus ornatis demonstratur, inter alia Spinarius et Lupa Capitolina cum Romulo Remoque pueris.
In ala annis 1939-1941 erecta ab anno 1957 pinacotheca, quae inter alia opera Michelis Angeli Merisi da Caravaggio, Titiani Vecellii et Petri Pauli Rubens continet, servata est.
Palatium Caffarelli anno 1925 emptum et nomine Museo Mussolini pars exhibitionum factum est. Anno 2000 finitimum Palatium Clementinum additum est. Palatium Caffarelli-Clementinum inter alia collectum Santarelli (Collezione Santarelli) et thesaurum nummorum comprehendit.
Palatium Novum exadversum Palatium Conservatorum in Area Capitolina est. Ibi inter alia sculpturae ab Alexandro Albano collectae demonstrantur. In aula statua sic dicti Marforio posita est.
Annis 1930 Palatium Novum cuniculo cum Palatio Conservatorum coniunctum est. Anno 1957 ibi Galleria Lapidaria fragmenta inscriptionum antiquarum demonstrans aperta, sed mox, quod aqua invasit, rursum clausa est. Ab anno 2005 haec museorum pars iterum visitatoribus patet.
Ab anno 2005 ex Galleria Lapidaria etiam ad Tabularium et templum Veiovis perveniri potest.
Ab anno 1997 in Via Ostiensi est museorum filiale in Centrale Montemartini, inter alia cum figuris, quae olim fastigium templi Apollinis Sosiani ornaverunt.

Bibliographia 
 Manfred Wundram (ed.): Reclams Kunstführer, Italien. Band V. Rom und Latium. Reclam, Stutgardiae 1981, ISBN 3-15-008679-5.

Notae

Pinacotheca

Nexus externi 
 Situs museorum visitatoribus destinatus
 Situs museorum scientificus

Musea Capitolina
Campitelli
Roma